stanford-oval/wikipedia huggingface dataset:
Nothing Fails
מיקומי שיא

|   ‏‏‏  מצעדים ודירוגים (2003–2004)> מדינה |   ‏‏‏  מצעדים ודירוגים (2003–2004)> מצעד |   ‏‏‏  מצעדים ודירוגים (2003–2004)> מיקום שיא |   ‏‏‏  מצעדים ודירוגים (2003–2004)>  |
| --- | --- | --- | --- |
|  אוסטריה | Ö3 אוסטריה טופ 40‏ | 51 |  |
|  אוסטרליה | מצעד הדאנס האוסטרלי | 6 |  |
|  איטליה | מצעד הסינגלים האיטלקי | 7 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד הסינגלים המסחריים | 1 |  |
|  גרמניה | GfK – טופ 100 | 36 |  |
|  דנמרק | היטליסטן | 11 |  |
|  הולנד | מצעד 40 הסינגלים ההולנדיים | 51 |  |
|  הולנד | מצעד 100 הסינגלים ההולנדיים | 49 |  |
|  ולוניה | אולטראטופ 40 | 3 |  |
|  ספרד | PROMUSICAE | 1 |  |
|  סקוטלנד | מצעד הסינגלים הסקוטי | 13 |  |
|  פלנדריה | אולטראטופ 50 | 50 |  |
|  צרפת | SNEP | 34 |  |
|  קנדה | קנדה הוט 100 | 7 |  |
|  רומניה | מצעד השירים הרומני | 49 |  |
|  שווייץ | המצעד השווייצרי | 41 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  ארצות הברית | מצעד שירי הדאנס קלאב | 4 |  |
|  ארצות הברית | מצעד הסינגלים המסחריים | 2 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 27 באוקטובר 2003 | רדיו להיטים עכשוויים • רדיו עכשווי למבוגרים | האחים וורנר |  |
| אוסטרליה | 15 בדצמבר 2003 | תקליטור | האחים וורנר |  |
| גרמניה | 15 בדצמבר 2003 | תקליטור | האחים וורנר |  |
| הממלכה המאוחדת | 24 בפברואר 2004 | תקליטור | האחים וורנר |  |
Shuanghuan Noble

| --- | --- |

Shuanghuan Noble
 מאפיינים כלליים
 יצרן:  Shuanghuan Auto (אנ') (שם מלא: Shijiazhuang Shuanghuan Automobile Co., Ltd)
 שנות ייצור:  2004 ועד היום
 הרכבה:  הרפובליקה העממית של סין הרפובליקה העממית של סין
 מרכב:  Front-engine, front-wheel-drive layout
 אורך:  3,010 מ"מ
 רוחב:  1,605 מ"מ
 גובה:  1,600 מ"מ
 משקל:  875 ק"ג
 בסיס גלגלים:  2,025 מ"מ
 מפרט טכני
 מנוע:  4 צילינדרים 1,000 סמ"ק המפיק 56 כ"ס  4 צילינדרים 1,100 סמ"ק המפיק 68 כ"ס (מנוע סוזוקי דגם "Suzuki Wagon R" (אנ')
 הילוכים:  תמסורת ידנית - 5 מהירויות
 מהירות מרבית:  125 קמ"ש (מנוע 1,000 סמ"ק)  140 קמ"ש (מנוע 1,100 סמ"ק)
 צריכת דלק:  4.5 ליטר ל-100 ק"מ (מנוע 1,100 סמ"ק)
Shuanghuan Noble היא מכונית מיקרו, 3 דלתות הצ'בק, מתוצרת יצרנית הרכב הסינית Shuanghuan Auto (אנ') (שם מלא: Shijiazhuang Shuanghuan Automobile Co., Ltd) אשר מיוצרת משנת 2004 ועד היום,
"Shuanghuan Noble"

3 דלתות
4 נוסעים (2+2)
הנעה קדמית
מכל דלק - 38 ליטר
ABS
כריות  אוויר  קדמיות
USB
MP3
הגה כוח
מיזוג אוויר
דגם "Shuanghuan Noble" דומה חיצונית לדגם "Smart Fortwo" (אנ')
תאוצה בין 0-100 קמ"ש היא 17.1 שניות (מנוע 1,100 סמ"ק)
תמונות

דגם "Shuanghuan Noble"
דגם "Shuanghuan Noble"
דגם "Shuanghuan Noble"
דגם "Shuanghuan Noble"
דגם "Shuanghuan Noble"
דגם "Shuanghuan Noble"
דגם "Shuanghuan Noble"
דגם "Shuanghuan Noble"
ראו גם

סמארט
הערות שוליים

↑  דגם "Shuanghuan Noble"  carscoops.com/2008/02/shuanghuan-noble-chinese-smart-fortwos
↑  דגם "Shuanghuan Noble" - תמונות chinaautoweb.com/car-models/shuanghuan-noble
↑  דגם "Shuanghuan Noble" autoblog.com/tag/shuanghuan+noble
↑  דגם "Shuanghuan Noble" carnewschina.com/2015/12/10/shuanghuan-noble-is-a-mercedes-benz-smart-in-china
מוצאי שבת

.
הבדלה עם שירה ונגינה בגיטרה לכבוד מוצאי שבת. שימוש בכלי נגינה נאסר בשבת עצמה.
בהלכה היהודית, מוֹצָאֵי שַׁבָּת (בראשי תיבות: מוצ"ש; נכתב גם מוצש"ק - מוצאי שבת קודש) הוא הזמן שבין צאת השבת, לבין עלות השחר ביום ראשון שלאחר מכן. מוצאי שבת נחשב לזמן מיוחד, שבו מרבים בתפילה ובבקשות כגון על פרנסה, בריאות, חינוך הילדים, שלום וכו'. במוצאי שבת נהוג לברך בברכת "שבוע טוב".
במוצאי שבת עורכים את סעודת מלווה מלכה, שנקראת גם "סעודה רביעית" או "סעודת דוד המלך" כדי ללוות את שבת המלכה, שבזמן זה יוצאת. מנהג לשיר בסעודה זו זמירות מוצאי שבת שסעודה זו היא כנגד דוד המלך שכונה "נעים זמירות ישראל" (משום שחיבר את ספר תהלים). בפיוטים אלה בולטת בקשת הגאולה, וכן אזכור אליהו הנביא. יש הנוהגים לספר בסעודה זו סיפורי צדיקים מהבעל שם טוב שמחזקים באמונה.
זמני צאת השבת

צאת השבת על פי ההלכה הוא כאשר הגיע הלילה, דהיינו כאשר עבר זמן בין השמשות והגיע זמן צאת הכוכבים, עם תוספת שבת. בארץ ישראל זמן צאת השבת הרשמי יוצא בין 17:10 בחודש דצמבר ל-20:30 בחודש יוני.
בעניין זמן צאת הכוכבים, ישנם שלושה מנהגים נפוצים בפועל:
המנהג הנפוץ ביותר הוא 18 דקות לאחר השקיעה. זהו מנהג ירושלים, אשר יוסד לפי שיטת הגר"א על פי מנהג הגאונים. וריאציות שונות למנהג הזה נעות בין 13.5 ל-36 דקות.
72 דקות לאחר השקיעה. מנהג זה הוא על פי שיטת רבנו תם, ויש הנוהגים כך להחמיר בלבד, וכן נוהגים בעיקר בחוץ לארץ וכן חסידים רבים בישראל ובפרט חסידי סאטמר ו צאנז קלויזנבורג. יש המחמירים לשיטת רבנו תם לחכות 90 או אפילו 120 דקות (לפי המחלוקת על שיעור מיל).
40 דקות לאחר השקיעה. זהו מנהג בני ברק על פי החזון איש, המיוסד על זמן ראיית הכוכבים בפועל שהוא 30–40 דקות לאחר השקיעה.
מחמת שאין אנחנו כל כך בקיאים בזמנים אלו, כתב השולחן ערוך שלא לעשות מלאכה עד שייראו שלושה כוכבים קטנים וסמוכים, ולכן נוהגים במוצאי שבת לחכות כ-40 דקות אחרי השקיעה (תלוי במקום). הנוהגים כחזון איש מחכים 45 דקות, והנוהגים כרבנו תם ורבי יוסף קארו (חלק מהחסידים ועדות המזרח וחוג בריסק) נוהגים לחכות 72 דקות או יותר לאחר השקיעה.
הבדלה

לפי ההלכה, לא מספיק שהגיע הזמן שבו יוצאת השבת כדי לעשות מלאכות האסורות בשבת, ולצורך כך יש לעשות הבדלה על יין או בתפילת ערבית (נהוגה גם הבדלה על יין וגם בתפילת ערבית, אך די באחת מהן כדי להתיר עשיית מלאכה), או אמירה בפה כגון "ברוך המבדיל בין קודש לחול".
לאחר שיוצאת השבת, מתפללים תפילת ערבית רגילה של יום חול, שכן למעשה זהו כבר יום ראשון. יש נוהגים לשיר שני מזמורי תהלים "לדוד ברוך ה' צורי" (פרק קמד) ו"למנצח בנגינות" (פרק סז) קודם ברכו כדי לאחר את צאת השבת. בתפילת עמידה, בברכת "חונן הדעת", מוסיפים אמירת הבדלה בנוסח "אתה חוננתנו", ולאחר התפילה נהוג לומר ויהי נועם (נוסח הכולל פסוק מתהילים צ', יז, וכן את מזמור צ"א המכונה "שיר של פגעים", מתוך תפיסה שהשבת מוגנת ממזיקים דמוניים אך לא כן ימות החול) ו"קדושה דסידרא". יש קהילות שאומרות ויתן לך קודם עלינו. יש נוהגים לעשות הבדלה בבית הכנסת, לפני או אחרי עלינו. לפי הפסיקה האשכנזית, מי שיש לו אשה, יתכוון שלא לצאת עם ההבדלה בבית הכנסת, ויבדיל בביתו כדי להוציא את אשתו. את ברכת הלבנה, הנאמרת פעם בחודש, נהוג להעדיף לומר במוצאי שבת לאחר תפילת ערבית.
לאחר מכן אומרים את סדר ההבדלה על היין, שהוא הצעד האחרון להוצאת 'קדושת השבת'. במקומות שלא אומרים ויתן לך בבית הכנסת, יש נוהגים לאומרו לפני או אחרי ההבדלה. תחינה מקובלת אחרת למוצאי שבת היא התחינה האשכנזית המוכרת במילותיה הראשונות "גאט פון אברהם".
בתלמוד הירושלמי מובא שמנהגן של חלק מהנשים שלא לעשות מלאכה בכל מוצאי שבת, אינו נחשב למנהג, ואילו מנהג שלא לעשות מלאכה עד סיום התפילה (גם אם האדם הוציא כבר שבת) נחשב למנהג. בתלמוד הבבלי מובא שמי שעושה מלאכה במוצאי שבת אינו רואה סימן ברכה לעולם. הסבירו הראשונים שהתלמודים לא חולקים, אלא גם התלמוד הבבלי מכוון לעשיית מלאכה עד גמר התפילה. אמנם, במגן אברהם מובא בשם האבודרהם שנהגו הנשים שלא לעשות מלאכה כל מוצאי שבת. היום נוהגים לעשות מלאכה. במשנה ברורה כתב שעדיף לא לעשות מלאכה עד סעודת מלווה מלכה מכיוון שלא נכון ללוות את השבת לאחר שהסיח את דעתו ממנה.
סעודת מלווה מלכה

במוצאי שבת נוהגים לערוך את השולחן פעם נוספת ולאכול סעודה המכונה "מלווה מלכה" או "סעודה רביעית". סעודה זו נהגו לאכול עד ארבע שעות מצאת השבת לפי חלק מהשיטות או עד חצות או עד הבוקר לפי שיטות אחרות. בסעודה זו נוהגים לשיר את הזמירות למוצאי שבת. יש הנוהגים להקל בסעודה זו ולאכול בה רק מיני מזונות או פירות.
אליהו הנביא ומוצאי שבת

אליהו הנביא עשוי בהופעתו לבשר על בוא הגאולה, כפי שנכתב בספר מלאכי: ”הִנֵּה אָנֹכִי שֹׁלֵחַ לָכֶם אֵת אֵלִיָּה הַנָּבִיא לִפְנֵי בּוֹא יוֹם ה' הַגָּדוֹל וְהַנּוֹרָא. וְהֵשִׁיב לֵב אָבוֹת עַל בָּנִים וְלֵב בָּנִים עַל אֲבוֹתָם...”
מתקופת הראשונים נהגו להזכיר את אליהו הנביא במוצאי שבת. לאזכור הזה הובאו כמה הסברים:
בתלמוד מובא שאין אליהו בא לא בערב שבת ולא בערב יום טוב מפני הטורח, וממוצאי שבת והלאה הוא זמן ביאתו. ולכן מזכירים את בואו.
כתבו בתלמוד "אלמלי שמרו ישראל שבת ראשונה לא שלטה בהם אומה ולשון, שנאמר: "ויהי ביום השביעי יצאו מן העם ללקוט ולא מצאו", וכתוב לאחר מכן "ויבא עמלק וילחם עם ישראל ברפידים". ועוד נאמר שם: "אמר רשב"י אלמלי משמרין ישראל שתי שבתות כהלכתן מיד נגאלין". ועל כן אנו אומרים להקב"ה הרי שמרנו את השבת כמו שצויתנו, שלח לנו את אליהו הנביא.
במדרש מובא שבכל מוצאי שבת נכנס אליהו לגן ויושב תחת עץ החיים וכותב זכויותיהם של ישראל.
בתרבות הישראלית

בצה"ל האימונים מושבתים בשבת, ובדרך כלל ההפסקה היא עד יום ראשון בבוקר, ובבסיסי האימונים שוררת אווירה נינוחה. כאשר החיילים חשים נינוחים יתר על המידה, מזכירים להם מדריכיהם, כי "לכל שבת יש מוצאי שבת".
מוצאי שבת הוא זמן שרבים מתושבי ישראל יוצאים לבלות בו, ומקומות הבילוי הומים אדם. גם הפגנות פוליטיות, אירועי תרבות, אירועי ספורט, והופעות חיות מרובות-משתתפים, נקבעות לעיתים קרובות דווקא במוצאי שבת מתוך השיקולים הבאים: זהו עדיין יום חופש, ונפח התנועה דליל יחסית, מה שמקטין את הסיכון לעומסי תנועה כבדים, ולקראת ערב שבים הנופשים מחופשתם וגם שומרי השבת זמינים, כמו גם התחבורה הציבורית אשר לא פועלת ברוב הארץ לאורך השבת מכורח הסטטוס קוו, חוזרת לפעול במוצאי שבת במתכונת מצומצמת. ישנם מרכזי קניות שאינם פתוחים בשבת, הפותחים שעריהם לקונים במוצאי שבת. עד להחלת שבוע עבודה של חמישה ימים החל מסוף שנות התשעים, מוצאי שבת נחשב ליום העיקרי לקניות ובילויים. הדבר השתנה ועסקים שהיו פתוחים בעבר במוצאי שבת (כמו אולמות תצוגה של כלי רכב) לא עושים זאת החל מתחילת המאה ה-21.
ביישובים ובשכונות מסוימות מושמעות בזמן כניסת השבת צפירות המבשרות כי הגיע העת לחדול ממעשים הנחשבים כחילול שבת. קריית בעלז היא השכונה היחידה בישראל שצפירת שבת מושמעת גם ביציאת השבת דבר המבשר כי ניתן להתחיל לעסוק בפעולות הנחשבות כחילול שבת.
הערות שוליים

↑  לדעת הרב אברהם חיים נאה זמן צאת הכוכבים הוא 20 דקות לאחר השקיעה על פי פסק בעל התניא בסידורו בסדר הכנסת שבת.
↑  או"ח רצג:ב.
↑  סדר עבודת ישראל, רעדלהיים תרכ"ח, עמ' 295.
↑  שולחן ערוך או"ח רצה:ה.
↑  רמ"א רצו:ח ומשנה ברורה שם.
↑  תלמוד ירושלמי, מסכת פסחים,  פרק ד', הלכה א'
↑  תלמוד בבלי, מסכת פסחים, דף נ', עמוד ב'
↑  שולחן ערוך, אורח חיים, סימן רצ"ט, סעיף י'
↑  שולחן ערוך, אורח חיים, סימן ש', סעיף א'
↑  שולחן ערוך, אורח חיים, סימן ש'
↑  על פי מטה משה סימן תקכ.
↑  תלמוד בבלי, מסכת עירובין, דף מ"ג, עמוד ב'.
↑  תלמוד בבלי, מסכת שבת, דף קי"ח, עמוד ב'.
↑  ספר שמות, פרק ט"ז, פסוק כ"ז.
↑  ספר שמות, פרק י"ז, פסוק ח'.
↑  מקורו של המדרש אינו ברור. מוזכר במהרי"ל סוף הלכות שבת.
↑  עוז אלמוג, תרבות הצריכה והקניות בישראל
↑  דוגמה
| סדר השבת |
| --- | --- | --- |
| ערב שבת | מנחה לערב שבת • תוספת שבת • הדלקת נרות |  |
| ליל שבת | קבלת שבת • תפילת ערבית של שבת • קידוש • סעודת ליל שבת |  |
| יום השבת | תפילת שחרית של שבת • תפילת מוסף של שבת • סעודת יום שבת • דרשת השבת • תפילת מנחה של שבת • סעודה שלישית |  |
| מוצאי שבת | תפילת ערבית למוצאי שבת • הבדלה • מלווה מלכה |  |
פורטל שבת ומועדי ישראל
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
כלי הבדלה: כוס יין, מגדל בשמים ואבוקה.
הולדן 48-215

| --- | --- |

Holden 48-215, שנת 1952
 מאפיינים כלליים
 יצרן:  ג'נרל מוטורס-הולדן (General Motor Holden)
 שנות ייצור:  1953 – 1948
 יחידות שיוצרו:  120,402
 הרכבה:  אוסטרליה אוסטרליה
 מודל אחריו:  הולדן FJ
 חברת אם:  ג'נרל מוטורס
 אורך:  4,370 מ"מ
 רוחב:  1,699 מ"מ
 גובה:  1,570 מ"מ
 משקל:  1,010 ק"ג (ריק, דגם סדאן 4 דלתות)
 בסיס גלגלים:  2,620 מ"מ
 מפרט טכני
 מנוע:  6 צילינדרים, 2,171 סמ"ק המפיק 60 כ"ס ב-3,800 סל"ד
 הילוכים:  תמסורת ידנית - 3 מהירויות (מיקום מנוף מוט הילוכים : מתחת לגלגל ההגה, משמאל)
 צריכת דלק:  9.3 ליטר ל-100 ק"מ
הולדן 48–215 (באנגלית: Holden 48-215, שם בלתי רשמי: Holden FX) הם דגמים של מכוניות משפחתיות גדולות וטנדר מסוג "utility" אשר יוצרו על ידי יצרנית הרכב ג'נרל מוטורס-הולדן (General Motor Holden) האוסטרלית, חברת בת של קונצרן ג'נרל מוטורס האמריקאית, בין השנים 1953 – 1948.
תצורות

סדאן - 4 דלתות.
קבריולה - 2 דלתות (דגם "FX"). (ראו תמונה)
טנדר מסוג "utility" (דגם "50-2106" - בתצורת 2 דלתות.
"הולדן 48–215"

יוצרו 120,402 יחידות.
דגמי "הולדן 48–215" יוצרו מנובמבר 1948 – ספטמבר 1953.
6 נוסעים (דגם סדאן 4 דלתות).
מנוע קדמי.
מנוע בנזין.
סוג הנעה: הנעה אחורית.
קיבולת מכל דלק - 43 ליטר.
דגמי "הולדן 48–215" סדאן יוצרו ב-4 צבעים: אפור, כחול, צבע קרם, שחור.
תמונות

ראש ממשלת אוסטרליה בן צ'יפלי בהשקת דגם "הולדן 48–215", 29 בנובמבר 1948
"הולדן 48–215"
"הולדן 48–215", שנת 1949
"הולדן 48–215"
"הולדן 48–215"
"הולדן 48–215", שנת 1948
"הולדן 48–215" דגם "FX", שנת 1952 - קבריולה
"הולדן 48–215", דגם "FX" שנת 1952 - קבריולה
"הולדן 48–215", שנת 1951 - מבט לתא הנהג ולוח מחוונים
"הולדן 48–215", שנת 1951
"הולדן 48–215", שנת 1951
"הולדן 50-2106" - טנדר מסוג "utility"
ראו גם

הולדן EH (אנ')
הולדן FE
הולדן אפולו
הולדן FJ
הערות שוליים

↑  ג'נרל מוטורס - הולדן, דגם "הולדן 48–215" collections.slsa.sa.gov.au/resource
↑  "הולדן 48–215" web.archive.org/web/20081219161102
↑  "הולדן 48–215" - מכונית אוסטרלית חדשה archive.org/web/20081219161102
↑  "הולדן 48–215" carsguide.com.au/car-reviews/used-car-review-holden-48215-1948-1953
↑  הולדן "דגם 50-2106" - תמונה flickr.com/photos/50415738@N04/7758558336
↑  הולדן "דגם 50-2106" shannons.com.au/auctions/2013-shannons-sydney-custom-collectable
↑  "הולדן 48–215" - מפרט uniquecarsandparts.com.au/car_info_holden_fx_48215
↑  "הולדן 48–215" carsales.com.au/editorial/details/from-the-classifieds-1949-holden-48-215-standard
↑  "הולדן 48–215", שנת 1949 - כולל תמונות gosfordclassiccars.com.au/vehicle/holden-48-215-1949
אילש דשי

| --- | --- |
אין תמונה חופשית
 לידה:  12 בנובמבר 1931 בודפשט, ממלכת הונגריה 
 פטירה:  3 בינואר 2018 (בגיל 86) בודפשט, הונגריה 
 שם לידה:  Deutsch Illés 
 לימודי רפואה:  אוניברסיטת זמלווייס 
 תפקידים:  רופא, טוקסיקולוג 
 צאצאים:  יאנוש דשי 
 
אילש דשי (במקור דויטש, בהונגרית: Dési Illés; בודפשט, 12 בנובמבר 1931 – בודפשט, 3 בינואר 2018) היה דוקטור לרפואה (MD) יהודי-הונגרי, טוקסיקולוג, פרופסור אמריטוס, דוקטורנט למדעי הרפואה (1965), דוקטור (Ph.D) במדעי הרפואה (1979).
ביוגרפיה

אילש דויטש נולד במשפחה יהודית כבנם של אימרה דויטש (1896–1944), אורולוג שניספה בשואה ושל אנה אדלר (1899–1994) רופאת שיניים. סבו מצד אמו היה הרב אילש (אליהו) אדלר (1868–1924). הוא למד בבית הספר היסודי ברחוב הולאן בבודפשט ולאחר מכן סיים את הגימנסיה הממלכתית דניאל ברז'ני בבודפשט. בין 1950 לבין 1956 היה סטודנט באוניברסיטת זמלווייס לרפואה. לאחר מכן למד לדוקטורט בהנדסה טכנית ותואר בהנדסת סביבה באוניברסיטת התעשייה הכימית בעיר וספרם (1974–1976) כיום שמה אוניברסיטת פאנון (Pannon Egyetem). ב-1959 עבר את הבחינות ברפואת מעבדתית וברפואה תעסוקתית וב-1980 בפתופיזיולוגיה ובאלקטרואנצפלוגרפיה. הוא השיג הסמכה גם בטוקסיקולוגיה ב-1984. דשי היה בעל מלגה של ארגון הבריאות העולמי (WHO) ב-1965, ובעל מלגה ממלכתית הונגרית ב-1971. הוא ערך מספר רב של נסיעות לימודיות מחוץ להונגריה.
מאוקטובר 1956 עד אוקטובר 1969 היה מרצה בכיר במכון לפתופיזיולוגיה של אוניברסיטת בודפשט לרפואה, מ-1969 עד 1984 היה ראש המחלקה לטוקסיקולוגיה של המכון הלאומי ההונגרי לבריאות הציבור, ב-1971 ראש המחלקה לטוקסיקולוגיה והמחלקה הראשית להיגינה ביולוגית (Higiénés Biológiai Főosztály). בין 1984 לבין 1994 היה ראש המחלקה לבריאות הציבור ואפידמיולוגיה של אוניברסיטת סגד, פרופסור מן המניין וראש קתדרה. הוא קיבל פרופסור אמריטוס מאוניברסיטת סגד בשנת 2001. רעייתו הייתה אניקו גרגיי עורכת, מתרגמת. ילדיהם הם יאנוש דשי וד"ר ג'רג' אנדראש דשי.
ביוגרפיה > תפקידים אקדמיים

דשי היה חבר בוועדה לרפואה מונעת של האקדמיה ההונגרית למדעים ונציג באספה הכללית של האקדמיה ההונגרית למדעים. בין השנים 2001–2006 היה חבר ב-MAB - ועדת ההסמכה ההונגרית להשכלה גבוהה. הוא היה העורך הראשי של כתב העת של "האגודה ההונגרית של היגיינים" (Magyar Higiénikusok Társasága), בשם "מדעי הבריאות" (Egészségtudomány). דשי היה חבר ב"מועצת הדוקטורט הלאומית" כפרופסור אמריטוס.
לרגל יום הולדתו ה-80 של פרופסור אילש דשי, הוועדה האקדמית של סגד של האקדמיה ההונגרית למדעים והמכון לבריאות הציבור של אוניברסיטת סגד ארגנו מפגש מדעי ב-7 בדצמבר 2011. ההרצאות שנישאו שם פורסמו בגיליון 3 של 2012 על ידי כתב העת "מדעי הבריאות" (Egészségtudomány).
ביוגרפיה > שדה מחקר

בריאות הציבור, טוקסיקולוגיה, נוירוטוקסיקולוגיה. הדגמה של ההשפעה המוקדמת של מינונים קטנים ואפילו תת-קליניים של חומרי הדברה ופלסטיק על ידי שיטות נוירופיזיולוגיות EEG, EMG, התנהגותיות, חיסוניות וגנטיות. הכרה ומניעה של השפעות רעילות מוקדמות הנגרמות מכמויות קטנות של חומרי הדברה בשימוש בחקלאות, תוך שימוש במערכת עצבים רגישה (נוירופיזיולוגית והתנהגותית), מחקרים חיסוניים וגנטיים בחיות ניסוי ועובדי הגנת הצומח במחוז צ'ונגרד.
עבודותיו העיקריות

המוח המסתורי ( הוצאת מדיצינה, 1968; גם בגרמנית ובצ'כית)
טוקסיקולוגיה כללית . עם דיולה ארדש. (מהדורה שנייה, בודפשט, 1983)
בטיחות ובריאות בעבודה. עם לאסלו נאג'מאיטני וגאבור וטרו. (בודפשט, 1985)
בריאות ציבור. ספר לימוד, 1995, 1998
בריאות הסביבה (הוצאת JGYTF, 1995)
הוא פרסם 105 פרסומים בשפות זרות בכתבי עת בינלאומיים, 163 פרסומים בכתבי עת הונגריים, והוא מחברם של 21 קטעי ספרים (פרקי ספר) בשפות זרות ב-19 קטעי ספרים בהונגרית.
דשי נתן 106 הרצאות בשפות זרות ו-325 הרצאות בהונגרית. נושאי הפרסומים וההרצאות הם פרי עבודתו המחקרית.
פרסים והוקרה

פרס שלוחת מחוז וספרם של האקדמיה ההונגרית למדעים: "זיהום אגם בלטון" (1975)
פרס האקדמיה ההונגרית למדעים: "טוקסיקולוגיה של חומרי הדברה" (1974), "חקירה טוקסיקולוגית של חומרי הדברה" (1983)
"העובד המצטיין של הצלב האדום ההונגרי" (1960)
פרס להגנה מפני שיטפונות (1970)
מכתב שבח והוקרה משר הבריאות על מיגור מגפת הטיפוס ברצ'ק (1975)
מדליית הזיכרון של יוז'ף פודור (1987)
חבריות

חבר בוועדה לרפואה מונעת של האקדמיה ההונגרית למדעים
נשיא ועדת העבודה לאיכות הסביבה של ועדת סגד של האקדמיה ההונגרית למדעים.
נשיא המדור לגאוגרפיה רפואית של החברה הגיאוגרפית ההונגרית
חבר במכללות לבריאות הציבור, בריאות תעסוקתית ורפואה חברתית של משרד הבריאות
חבר מועצת המנהלים של החברה ההונגרית של היגייניים
חבר במספר אגודות מקצועיות בינלאומיות
חבר מערכת של כתבי עת מקצועיים בינלאומיים ומקומיים
מומחה בתוכנית הבינלאומית של ארגון הבריאות העולמי לביטחון כימי (IPCS)
מנהל המרכז לשיתוף פעולה IPCS במכון SZOTE לבריאות הציבור
נשיא האגודה לשימור הטבע של מחוז צ'ונגרד על שם פרנץ קיש.
לקריאה נוספת

Sz.n. (2002-08-30). "Dési Illés – orvos, környezetvédelmi szakmérnök". Kisalföld online.
Hermann Péter (szerk.) (2008). MTI ki kicsoda 2009. Budapest: Magyar Távirati Iroda. ISBN 978-963-1787-283.
MTA. "Az MTA köztestületének tagjai. Dési Illés". MTA.
הערות שוליים

↑  Magyar Közlöny, 1984. június 26. (24. szám)
↑  Munkái a Libri oldalán.
↑  Dési András György a Hungarian movie database (HMDB) oldalán
↑  Az Országos Doktori Tanács adatlapja
↑  Az Egészségtudomány című lap Dési Illés születésnapjára készült száma
↑  Főbb művei a Magyar Tudományos Művek Tárában (MTMT)
| --- | --- |
בקרת זהויות :  ISNI: 0000 0000 8017 9266  LCCN: n83034049  NKC: xx0026886  VIAF: 10376985   WorldCat (עם VIAF): 10376985
פורד 021C

| --- | --- |

Ford 021C
 מאפיינים כלליים
 יצרן:  "Carrozzeria Ghia" (אנ')  פורד
 שנות ייצור:  1999 (מכונית קונספט)
 הרכבה:  איטליה איטליה
 סיווג:  מכונית קונספט
 מרכב:  Front-engine, front-wheel-drive layout (אנ')
 פלטפורמה:  מבוססת על פלטפורמה פורד פיאסטה
 אורך:  3,601 מ"מ
 רוחב:  1,648 מ"מ
 גובה:  1,430 מ"מ
 בסיס גלגלים:  2,485 מ"מ
 מפרט טכני
 מנוע:  4 צילינדרים, 1.596 סמ"ק, המפיק 100 כ"ס ב-6.000 סל"ד, יחס דחיסה 11.0:1 (מנוע פורד מסוג "Zetec-SE")
 הילוכים:  תמסורת אוטומטית – 4 מהירויות
 מעצב:  מארק ניוסון (אנ')
פורד 021C (באנגלית:  Ford 021C) היא מכונית קונספט בתצורת מכונית סופרמיני, מתוצרת קונצרן הרכב פורד, בשיתוף פעולה עם חברת עיצוב הרכב האיטלקית Carrozzeria Ghia (אנ') אשר בנתה את הדגם, אשר הוצג לראשונה בתערוכת הרכב הבין-לאומית בטוקיו באוקטובר 1999.
מאפיינים

גוף דגם ה"פורד 021C" בנוי מסיבי פחמן מרוכבים.
מנוע קדמי – 1.6 ליטר.
מנוע הנעה קדמית.
4 נוסעים.
4 דלתות.
דלתות קדמיות – "דלתות התאבדות" (ציר פתיחת הדלת מנוגד לציר התנועה של הרכב).
דלתות אחוריות – "דלתות התאבדות". (ציר פתיחת הדלת מנוגד לציר התנועה של הרכב).
צמיגים – 205/55R16 מתוצרת פירלי.
ראו גם

פורד
מכונית קונספט
לקריאה נוספת

"פורד 021C" – תמונות
הערות שוליים

↑  "פורד 021C"
↑  "פורד 021C"
↑  "פורד 021C"
↑  "פורד 021C"
שחר קמתי להודות

שחר קמתי להודות היא סליחה לאשמורות מאת רבי שלמה אבן גבירול, שנועדה למעמדי הסליחות בחודש אלול ובעשרת ימי תשובה. היא נקלטה בסדר הסליחות במנהגי אשכנז, בנוסח איטליה (גם בשחרית של יום הכיפורים), ובסדר "שפתי רננות" (סדר סליחות כמנהג טריפולי וג'רבה), ובעבר גם בנוסח רומניא. הסליחה ידועה גם בשל הרפרן שלה, נפשי בשאלתי ועמי בבקשתי.
תוכן הסליחה מבוסס על כך שבעקבות חורבן בית המקדש לא ניתן יותר להקריב את הקרבנות המכפרים, ועל כן אין ברירה אלא לבקש שמילות התפילה והוידוי תשמשנה כתחליף לעבודת הקורבנות במטרה לרצות את הקב"ה, ולזכות בחיים.
בסוף כל מחרוזת של הסליחה מופיע הפזמון החוזר, המשתמש בביטוי של אסתר המלכה: ”נַפְשִׁי בִּשְׁאֵלָתִי וְעַמִּי בְּבַקָּשָׁתִי”. במשפט זה מודגש שבקשת החיים של המשורר אינה רק בקשה אישית על חייו שלו, אלא בקשה לחיי העם כולו.
באקרוסטיכון רמוז שם המחבר (שלמה הקטן - חזק).
בהשפעת הסליחה הזו חוברה סליחה נוספת, "יושב בסתר עליון מגני וצנתי", שגם בה הפזמון החוזר הוא "נפשי בשאלתי ועמי בבקשתי".
הערות שוליים

↑  הלשון על פי הפסוק "יש שכר לפעולתך", ספר ירמיהו, פרק ל"א, פסוק ט"ו.
↑  הלשון על פי הפסוק "וזאת לפנים בישראל", מגילת רות, פרק ד', פסוק ז'.
↑  רעיון הכפרה הוא על פי הפסוק "אם יהיו חטאיכם כשנים כשלג ילבינו", ספר ישעיהו, פרק א', פסוק י"ח. הקישור לקרבן הוא במאמר חז"ל על שעיר המשתלח במשנה, מסכת יומא, פרק ו', משנה ח': "וכשהגיע שעיר למדבר היה הלשון מלבין שנאמר אם יהיו חטאיכם כשנים כשלג ילבינו". הסיומת היא שיבוץ של לשון הכתוב בספר ויקרא, פרק י"ג, פסוק י"ג: "כֻּלּוֹ הָפַךְ לָבָן טָהוֹר הוּא".
↑  המשורר משתמש בלשון הפסוק ספר הושע, פרק ג', פסוק ד': "אֵין מֶלֶךְ וְאֵין שָׂר וְאֵין זֶבַח וְאֵין מַצֵּבָה".
↑  השורש של "תודה" ושל "וידוי" זהים, ולכן מבקש המשורר שווידויו יחשב לו כקרבן תודה. הווידוי מכונה בשם "תודה" גם בלשון הפסוק ספר יהושע, פרק ז', פסוק י"ט "וְתֶן לוֹ תוֹדָה וְהַגֶּד נָא לִי מֶה עָשִׂיתָ אַל תְּכַחֵד מִמֶּנִּי".
↑  צירוף מילים זה, שמוכר לנו לראשונה בפיוט זה מפרי עטו של רבי שלמה אבן גבירול, שימש לאחר כמאה שנה או יותר את מחבר הפיוט הידוע מעוז צור, לפתיחת הפיוט שלו. צירוף זה בנוי על הפסוק בספר תהלים, פרק ל"א, פסוק ג': "הֱיֵה לִי לְצוּר מָעוֹז לְבֵית מְצוּדוֹת לְהוֹשִׁיעֵנִי", והצירוף "צור ישועתי" מופיע בפסוק אחר (ספר תהלים, פרק פ"ט, פסוק כ"ז): "הוּא יִקְרָאֵנִי אָבִי אָתָּה אֵלִי וְצוּר יְשׁוּעָתִי".
↑  שד"ל, מבוא למחזור בני רומא, עמ' 65; מנחם עמנואל הרטום, מחזור מנהג איטלייאני לפי הנהוג בכל הקהילות, ירושלים תשס"ה, כרך שני, עמ' 964, באתר אוצר החכמה (צפייה מוגבלת למנויים) וכרך שלישי, עמ' 456, באתר אוצר החכמה (צפייה מוגבלת למנויים); שפתי רננות, ג'רבה ה'תש"ו, עמ' 56, באתר אוצר החכמה (צפייה חופשית – מותנית ברישום).
↑  מגילת אסתר, פרק ז', פסוק ג'.
צפורה שפירא

| --- | --- |

 לידה:  17 במרץ 1938 קרקוב, הרפובליקה הפולנית השנייה 
 פטירה:  27 בנובמבר 2024 (בגיל 86) 
 ענף מדעי:  בלשנות 
 מקום לימודים:  אוניברסיטת תל אביב  אוניברסיטת בר-אילן 
 מוסדות:  אוניברסיטת תל אביב  קול ישראל 
 פרסים והוקרה:  יקיר העיר תל אביב-יפו (2018) 
 
צפורה שפירא (17 במרץ 1938, י"ד באדר ה'תרצ"ח – 27 בנובמבר 2024, כ"ו בחשוון ה'תשפ"ה) הייתה בלשנית עברית, בעלת תואר דוקטור בלשון עברית, ששימשה יועצת לשון, מדריכה ומרצה בדיבור נכון ובהגייה מדויקת. הייתה יועצת לשון של קול ישראל בתל אביב יותר מ-20 שנה ומורה ומרצה לעריכה ולדיבור בציבור באוניברסיטת בר-אילן ובמכללות שונות.
ביוגרפיה

צפורה שפירא נולדה ב־1938 בקרקוב שבפולין, בת למרדכי וחיה וולקן, מניצולי רשימת שינדלר. הייתה בגטו קרקוב ושרדה כתינוקת יחידה ממחנה פלשוב. מן המחנה הוצאה בתרמיל גב בידי חבר של הוריה, והוא העבירהּ לחבר פולני, יוליאן קוסק, מחסידי אומות העולם, אצלו גדלה עד תום המלחמה.
בשנת 1945 עלתה לארץ ישראל. גדלה והתחנכה בתל אביב. למדה בבית הספר היסודי הדתי תלפיות בתל אביב, ואחר כך בתיכון הדתי צייטלין. את התואר הראשון בספרות ומקרא השלימה באוניברסיטה העברית בירושלים. ב-1961 נישאה לחברה מתנועת בני עקיבא, שמואל שפירא. לזוג נולדו שלושה ילדים.
שפירא סיימה לימודי תואר ראשון בלשון ובלשנות שמית באוניברסיטת תל אביב, ולימודי תואר שני ודוקטורט בלשון עברית באוניברסיטת בר-אילן. נושא עבודת הדוקטורט שלה, בהדרכת פרופ' אורה שורצולד, היה: "העברית בתל אביב בשנים תרס"ט-תרצ"ה לפי מודעות". לאורך שנות לימודיה האקדמיים הייתה מורה ומחנכת ומרצה לספרות, תנ"ך ולשון עברית במספר מוסדות חינוך, בהם בית הספר הריאלי בחיפה, סמינר "תלפיות" בתל אביב, אוניברסיטת תל אביב, אוניברסיטת בר-אילן ועוד.
בשנים 1979–2003 שימשה יועצת לשון של קול ישראל בתל אביב. במסגרת עבודתה גם לימדה והכשירה קריינים וכתבים לדיבור נכון ולהגייה מדויקת. בשנת הלשון הִגישה תוכנית ברשת ב' "על קצה הלשון", שעסקה בענייני לשון בישראל ובתפוצות. נוסף על כך ערכה והגישה חידון בתוכנית "משחקי לילה" של זאב ענר, פינה בתוכנית של רבקה מיכאלי "עברית לנהגים" עברית על מונחי נהיגה, ולפני בחירות גם ערכה והגישה ביומן השבוע פינה על העברית של תעמולת בחירות ועוד.
בשנת 2018 הוענק לה תואר יקירת העיר תל אביב-יפו.
הלכה לעולמה ב-27 בנובמבר 2024, ונטמנה בבית העלמין קריית שאול.
מספריה

דיבור בציבור, בהוצאת מודן
הדקדוק העברי השימושי, בהוצאת שוקן
דקדוקים א-ג, בהוצאת ספר לכול
מילון בחרוזים לילדים,עם אהוד מנור, בהוצאת דניאלה די-נור והקיבוץ המאוחד
מי רוצה להיות מיליארדר, בהוצאת שוקן
שיבוץ מהיר, בהוצאת אוריון